А. Байтұрсынов атындағы ҚМУ **«Эразмус+» жобасын іске асыру аясында 2019** жылғы қарашадан бастап Психология және инклюзивті білім беру орталығы ұйымдастырылды, оның қызмет регламенті Қостанай мемлекеттік университетінің ректоры 4.11.2019 ж. бекіткен ережеде бекітілген.

Ережеге сәйкес **Орталық** - бұл университетте инклюзивті мәдениетті қалыптастыру және мүмкіндігі шектеулі студенттер үшін жоғары білімнің қолжетімділігін қамтамасыз ететін жағдайлар жасау мақсатында ұйымдастырылған **кешенді инновациялық құрылым.**

Орталық қызметінің негізгі **мақсаты** оқу-тәрбие үдерісі субъектілерінің (ПОҚ, студенттер, қызметкерлер, еріктілер) кәсіптік-практикалық даярлығын жетілдіру, педагогикалық қызметтің тиімділігін арттырудың әлеуметтік-психологиялық факторларын пайдалануды және мүмкіндігі шектеулі студенттерді оқытуды қамтамасыз ететін іс-шараларды әзірлеу және іске асыру, ЖОО-да инклюзивті білім беруді дамытуға және психологиялық қамтамасыз етуге жәрдемдесу болып табылады.

Орталық қызметінің **міндеттеріне** мыналар кіреді:

* денсалуық мүмкіндігі шектеулі студенттердің кәсіби қалыптасуында олардың жеке және зияткерлік дамуына ықпал ету;
* ЖОО инклюзивті білім беруді дамыту мәселесі бойынша университеттің профессорлық-оқытушылық құрамы мен қызметкерлеріне психологиялық білім беру және кеңес беру арқылы психологиялық қолдау көрсету;
* университетте инклюзивті мәдениетті қалыптастыру;
* денсаулық мүмкіндігі шектеулі студенттерді психологиялық-педагогикалық қолдауды ұйымдастыруға жәрдемдесу (тьютерлікті және волонтерлікті дамытуға жәрдемдесу);
* Психология және инклюзивті білім беру орталығының инклюзивті қоғам құру мәселелерімен айналысатын атқарушы билік органдарымен, бизнес-құрылымдармен және ҮЕҰ әріптестік өзара іс-қимылын жетілдіру.

Орталық туралы Ережеде денсаулық мүмкіндігі шектеулі студенттердің құқықтары мен міндеттері анықталған.

Орталық қызметінің негізгі **бағдарламалары:**

1) психоағартушылық және психопрофилактика;

2) психодиагностика;

3) психоконсультация және психокоррекция;

4) ЖОО инклюзияны дамыту;

5) денсаулық мүмкіндігі шектеулі студенттермен жұмыс істеу үшін тьюторлық пен волонтерлікті дамытуға жәрдемдесу;

6) инклюзивті қоғам құру мәселелерімен айналысатын атқарушы билік органдарымен, бизнес-құрылымдармен және ҮЕҰ әріптестік өзара іс-қимыл жасау.

Денсаулық мүмкіндігі шектеулі тұлғалардың білім алуына қол жетімділікті қамтамасыз ету мақсатында:

* денсаулық мүмкіндігі шектеулі жандарға арналған Интернет желісінде ресми сайттың балама нұсқасының болуы (www.ru);
* мүгедектігі бар адамдар үшін қолжетімді орындарда және бейімделген нысанда (олардың ерекше қажеттіліктерін ескере отырып) оқу сабақтарының кестесі туралы анықтамалық ақпаратты орналастыру;
* баспа материалдарының баламалы форматтарын шығаруды қамтамасыз ету (ірі қаріп немесе аудио файлдар);
* білім алушылардың оқу үй-жайларына, асханаларға, дәретханаларға және басқа да үй-жайларға кедергісіз кіруі (ішінара), сондай-ақ көрсетілген үй-жайларда болу мүмкіндігі (пандустардың, тұтқалардың, лифттердің болуы);
* оқу сабақтарын өткізу, үлгерімді ағымдағы бақылау, білім алушыларды аралық, қорытынды аттестаттау кезінде қашықтықтан оқыту технологияларын қолдану.

Барлық жұмыс жобаның сипаттамасына сәйкес жасалады (118-бет), олар 7 және 8 модульдерде көрсетілген.